วันนี้ลองแวะมาร้านอาหารเม็กซิกันที่เคยแวะมากทานเมื่อหลายปีก่อนอีกรอบ ไม่ได้มาซะนานร้านสวยเหมือนเดิมหน้าร้านเหมือนเดิมแต่ว่าชื่อร้านเปลี่ยนแฮะ?งงไปเลย แต่ไหนไหนก็มาถึงที่และไม่แวะลองก็คงเสียเที่ยวไปหน่อย จากที่สอบถามร้านนี้เพิ่งเปิดใหม่คนละเจ้าของกับร้านเดิมเปิดมาได้ไม่เกิน 6 เดือน

>>Location
ร้านอยู่ในซอยสุขุมวิท 14 ตรงข้ามห้าง Terminal 21 ถ้าเดินทางมาด้วยรถไฟฟ้าก็สะดวกมากเพราะอยู่ติดสถานีรถไฟฟ้าอโศก และรถไฟใต้ดินสุขุมวิท หากเดินเขามาจากหน้าปากซอยจะเห็นร้านสุดาโภชนาด้านขวามือ ให้เดินผ่านหน้าร้านแล้วจะเจอร้านนี้ที่อยู่เยี้องๆทางด้านซ้ายมือ

>>ด้านในร้าน
ร้านเป็นลักษณะบ้านไม้ 2 ชั้น มีโซนที่นั่งในร้านเป็นบาร์ และนั่งเป็นโต๊ะ และมีบริเวณที่นั่งด้านนอกด้วย ตกแต่งด้วยโคมไฟด้วยสวยงามมาก โรแมนติกมาก วันนี้เลือกที่จะนั่งเป็นโซนโต๊ะนั่ง ลูกค้าที่เข้ามามีทั้งลูกค้าคนไทยและลูกค้าต่างชาติ

>>เมนูอาหาร
เมนูเป็นเมนูตัวอักษร โดยที่มีชื่อเมนูและส่วนผสมไว้ด้านล่างเป็นภาษาอังกฤษ อ่านๆก็ไม่เข้าใจเลยต้องรบกวนพนักงานให้อธิบายว่าแต่ละเมนูคืออะไรกันแน่ (ทุกครั้งที่เข้าร้านอาหารเมนูแบบนี้รู้สึกว่าเมนูมัน Classic นะแต่ว่ามีเมนูภาพให้หน่อยก็ได้นะ จะได้สั่งได้ง่ายขึ้น)

>>อาหารและรสชาติ

Meatballs 140bht เป็นเนื้อบดปั้นเป็นก้อนกลมๆแข็งๆ หั่นแทบไม่ออก เป็นลักษณะลูกชิ้นของเขาที่ไม่เหมือนบ้านเราเลยราดด้วยซอสสีแดงคล้ายๆมะเขือเทศและผสมด้วยเครื่องเทศต่างๆเพื่อเพิ่มรสชาติ (เคยกินแบบนี้ครั้งนึ่งตอนไปทานที่ IKEA ตอนนั้นก็ไม่ค่อยชอบ มาคราวนี้ลองสั่งอีกรอบดู ปรากฏว่ายังงัยก็ไม่ชอบเมนูนิแฮะ)

Cuban Sandwich 120 Bht แซนวิสใส้แฮมมะเขือเทศชีสตัวขนมปังกรอบนิดหน่อย(ให้่ความรู้สึกว่าเหมือนมันถูกทอดมาเลยแต่ไม่แน่ใจนะ) เสริฟพร้อมมันฝรั่งเป็นชิ้นๆทอด พร้อมน้ำจิ้มที่รสชาติเข้มข้นอย่างบอกไม่ถูกบอกได้คำเดียวว่าอร่อย อร่อยตั้งแต่ตัวแซนวิสจนถึงน้ำจิ้มเลยละ**แนะนำ

Ceviche 210Bht เป็นเนื้อปลากระพงลวกหั่นเป็นชิ้นลูกเต๋าเล็กๆผสมด้วยเครื่องเทศและน้ำมะนาวสดคลุกเคล้าด้วยกันและเสริฟใส่แก้วบรันดี เสริฟพร้อมสลัดอโวคาโด้ผสมมะเขีือเทศ และแป้งชิพ ตัวแป้งบางกรอบอร่อย สลัดอโวคาโด้สดชื่นยิ่งบีบมะนาวที่ทางร้านเอามาให้ด้วยก็ยิ่งรสดี ส่วนตัวเนื้อปลาและน้ำมะนาวที่ผสมมาด้วยกัน ตัวน้ำมะนาวที่ใส่ปลามาเปรี้ยวถูกใจเมื่อทานพร้อมตัวเนื้อปลาทำให้ความคาวของปลาลดลงพอสมควร ส่วนตัวเนื้อปลาลวกมาแบบไม่สุกมากเพราะว่าเนื้อยังหยุ่นๆอยู่เลย (เมนูนี้ไม่แนะนำสำหรับคนที่ไม่ชอบกลิ่นคาวของปลาแบบว่าต้องเป็นพวกที่ความรู้สึกไวกับกลิ่นคาวของปลานะเพราะถึงแม้ว่าจะเสริมมาพร้อมน้ำมะนาวที่หมักกันมาก็ตามแต่ก็ยังมีกลิ่นคาวเล็กน้อยอยู่ดี พอดีว่าตัวเองเป็นคนทานปลาไม่ค่อยได้มากเพราะรู้สึกว่าได้กลิ่นคาวของปลาง่ายมาก แต่หากว่าเป็นคนที่เฉยๆไม่เรื่องมากนักก็เรียกได้ว่าเมนูนี้แปลกและอร่อยดีเหมือนกัน)

>>บริการ
พนักงานยิ้มแย้มและอาหารที่สั่งก็เสริมค่อนข้างเร็วไม่ต้องรอนานมากนัก และพร้อมที่จะแนะนำอาหารและอธิบายรายละเอียดของอาหารด้วยหน้าตายิ้มแย้ม